San Pedro Town

duum|Hauptstraat von San Pedro Town
duum|Blick op San Pedro Town 1987
San Pedro Town oder kort San Pedro is en Lüttstadt (Town) op dat Eiland Ambergris Caye in’n Distrikt Belize von dat Land Belize.

 Geografie 

De Oort liggt in’n Süden von dat Eiland Ambergris Caye, dat de Bucht von Chetumal von de Karibische See afdeelt un dör’n Boca Bacalar Chico von de Xcalak-Halvinsel trennt is. De Boca Bacalar Chico is ok de Grenz na Mexiko. De See in’n Süden von de Stadt is as Hol Chan Marine Reserve schuult un de Noorden von Ambergris Caye as Bacalar-Chico-Natschonaalpark.

De Küst besteiht vör allen in’n Oosten ut Sandstrand, in’n Westen aver to en groten Deel ut Mangrovenholt. Direkt vör de Küst liggt dat Belize Barrier Reef.

De Naveröörd sünd Xcalak in’n Noordoosten, de Eilannen Caye Caulker un Caye Chapel in’n Süüdwesten un Sarteneja op’n fasten Wall in’n Noordwesten.

 Historie 

De Oort is 1848 grünnt worrn von Lüüd, de vör’n mexikaanschen Kastenkrieg flücht sünd. Dat weer lange Tied en lütt Fischerdörp. Den Status von en Town hett de Oort eerst an’n 27. November 1984 kregen. San Pedro celebrates 33 years of township, San Pedro Sun an’n 28. November 2017

 Inwahnertall 

De Inwahners weren bi’n Zensus 2000 to 77 % Mestizen, to 8 % Kreolen un to 4 % Garifuna. De Rest hett sik op de verscheden annern Volksgruppen von Belize opdeelt.

 Börgermeesters 

+ Börgermeesters Tied  Börgermeester  Partei 1984–1988  Gilberto Gomez   1988–1991  Pedro Salazar   1991–1993  Baldemar Graniel   1994–1997  Manuel Heredia  UDP 1997–2003  Alberto Nuñez  PUP 2003–2012  Elsa Paz  UDP 2012–  Daniel Guerrero  UDP

 Kultur 

Siet 1998 besteiht in San Pedro Town dat Ambergris-Museum.

Een Week vör Aschermiddweken fiert de Oort för dree Daag den Gran Carnaval de San Pedro.

 Weertschop un Infrastruktur 

De Oort leevt meist kumplett von’n Tourismus, besünners Duuktouristen, de in dat Belize Barrier Reef ünnerwegens sünd.

 Verkehr 

duum|De Flegerhaven
Dat gifft keen Landweg von San Pedro Town weg. De Oort is över’n San Pedro Airport un över Bööd, de in’n Haven anleggen doot, an de Butenwelt anslaten. De Bööd föhrt ünner annern över Sarteneja na Corozal un över Caye Caulker na Belize-Stadt. 

 Footnoten 

 http://citypopulation.de/Belize_d.html

 Weblenken 

Kategorie:Gemeen
Kategorie:Distrikt Belize